विदेश मंत्री सलमान खुर्शीद ने संवाददाताओं से कहा, ‘इस बार के गुजरात चुनाव साबित करते हैं कि नरेंद्र मोदी के लिए रास्ता साफ नहीं है.’ संसदीय कार्य मंत्री कमलनाथ ने गुजरात में मिल रहे रुझानों को बीजेपी शासित राज्य में कांग्रेस की बढ़ती लोकप्रियता के तौर पर देखा. वित्त मंत्री पी चिदंबरम ने कहा कि गुजरात में यह कांग्रेस की जीत है क्योंकि उसकी सीटों में सुधार हुआ है और बीजेपी को उसने सीमित कर दिया है.